CELEX: 52016PC0113
Language: da
Date: 2016-03-04
Title: Forslag til EUROPA-PARLAMENTETS OG RÅDETS FORORDNING om ændring af forordning (EU, Euratom) nr. 883/2013 for så vidt angår sekretariatet for Overvågningsudvalget for Det Europæiske Kontor for Bekæmpelse af Svig (OLAF)

EUROPA-KOMMISSIONEN
            Bruxelles, den 4.3.2016
            COM(2016) 113 final
            2016/0064(COD)
            Forslag til
            EUROPA-PARLAMENTETS OG RÅDETS FORORDNING
            om ændring af forordning (EU, Euratom) nr. 883/2013 for så vidt angår sekretariatet for Overvågningsudvalget for Det Europæiske Kontor for Bekæmpelse af Svig (OLAF)
            
               
         
         
            
               BEGRUNDELSE
            
            
            
               1.BAGGRUND FOR FORSLAGET
            
            
               Årsager til og formål med forslaget
            
            
               
                  Overvågningsudvalget for Det Europæiske Kontor for Bekæmpelse af Svig blev oprettet ved forordning nr. 1073/99 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF)
                     1
                  . Artikel 15, stk. 1, i den nye OLAF-forordning nr. 883/2013 af 11. september 2013
                     2
                   fastsætter, at udvalget skal udføre "regelmæssig kontrol med kontorets varetagelse af undersøgelsesfunktionen for at styrke kontorets uafhængighed i den korrekte udøvelse af de beføjelser, det er tillagt ved denne forordning" og navnlig har til opgave "at holde øje med udviklingen i anvendelsen af de processuelle garantier og undersøgelsernes varighed på grundlag af de oplysninger, som generaldirektøren forelægger udvalget [...]". 
               
               
                  I sit arbejde bistås Overvågningsudvalget af et sekretariat. For nærværende varetages dette sekretariat af OLAF i overensstemmelse med artikel 15, stk. 8, i OLAF-forordningen, hvori det hedder, at Overvågningsudvalgets sekretariatsopgaver "varetages af kontoret i tæt samråd med Overvågningsudvalget". I henhold til forordningens artikel 18 opføres budgetbevillingerne til Overvågningsudvalget og dets sekretariat under budgetposten for kontoret, og oversigten over kontorets personale omfatter Overvågningsudvalget og dets sekretariat. 
               
               
                  I den seneste tid er der imidlertid blevet givet udtryk for visse bekymringer med hensyn til mulige interessekonflikter, og der er blevet opfordret til en styrkelse af udvalgets juridiske uafhængighed for så vidt angår forvaltningen af dets budget og sekretariat. I sine årlige aktivitetsrapporter for 2013 og 2014
                     3
                   understregede Overvågningsudvalget vigtigheden af, at det fungerer uafhængigt og effektivt, hvilket kræver et uafhængigt og tilstrækkeligt bemandet sekretariat. Det understregede, at OLAF's generaldirektørs udøvelse af beføjelserne som ansættelsesmyndighed, herunder afgørelser om forfremmelse og forflyttelse, potentielt kunne føre til interessekonflikter. Det tilkendegav et ønske om, at udvalgets og dets sekretariats budget opføres under en særskilt budgetpost i OLAF's budget. 
               
               
                  Europa-Parlamentet har ved flere lejligheder opfordret Kommissionen til at styrke uafhængigheden af OLAF-Overvågningsudvalg sekretariat, f.eks. i sin rapport om dechargeproceduren for 2013
                     4
                   og i sin beslutning om OLAF-Overvågningsudvalgets årsrapport for 2014
                     5
                  . 
               
            
            
               Spørgsmålet er også blevet behandlet i forbindelse med den udveksling af synspunkter med institutionerne, der er fastsat i OLAF-forordningens artikel 16.  Under udvekslingen den 28. september 2015 understregede repræsentanter for Europa-Parlamentet igen behovet for at styrke uafhængigheden af Overvågningsudvalgets sekretariat.
            
            
               
                  Den 18. december 2015 vedtog Kommissionen en ændring til sin afgørelse 1999/352
                     6
                   for at flytte ansvaret for gennemførelsen af de budgetmæssige bevillinger til medlemmerne fra generaldirektøren for OLAF til Kommissionen. Kommissionen overdrog senere dette ansvar til direktøren for sit betalingskontor (PMO). Denne afgørelse har fundet anvendelse siden den 1. januar 2016. 
               
               
                  Formålet med denne afgørelse var at fjerne indtrykket af, at Overvågningsudvalgets medlemmer ikke vil være i stand til at udøve deres mandat ordentligt. Denne afgørelse kunne dog ikke sikre en komplet juridisk adskillelse af udvalgets sekretariat og budget fra kontoret. For at adskille forvaltningen af udvalgets sekretariat fra forvaltningen af kontoret, og for at undgå indtrykket af, at OLAF kan skade den måde, som sekretariatet, der yder støtte til udvalgets medlemmer, fungerer på, er det nødvendigt at ændre forordning 883/2013, således at Overvågningsudvalgets sekretariatsopgaver varetages direkte af Kommissionen. Denne ændring vil ikke påvirke Overvågningsudvalgets og dets sekretariats uafhængighed og operationelle funktionsmåde, idet de begge fortsat vil have samme rettigheder og være underlagt de samme forpligtelser som hidtil. OLAF's databeskyttelsesansvarlige vil fortsat stå for sekretariatets databehandling, og sekretariatets personale vil fortsat være underlagt de samme fortrolighedsregler. I henhold til artikel 19 i forordning nr. 883/2013 skal Kommissionen sende Europa-Parlamentet og Rådet en evalueringsrapport om anvendelsen af forordningen senest den 2. oktober 2017, hvori det også skal angives, om der er behov for at ændre forordningen. Da det er vigtigt, at Overvågningsudvalget fungerer ordentligt, og da det er nødvendigt at undgå at give indtryk af, at denne funktionsmåde kunne blive påvirket af udvalgets institutionelle rammer, er det vigtigt at tilpasse forordningen på dette og kun dette punkt hurtigst muligt og under alle omstændigheder forud for den overordnede evaluering af forordningen. 
               
               
                  Efter den reviderede forordnings ikrafttræden vil der være behov for en anden teknisk ændring af afgørelsen om OLAF for formelt at bringe den i overensstemmelse med de nye retlige rammer. 
               
            
            
               Sammenhæng med de gældende regler på samme område
            
            
               
                  Den foreslåede forordning medfører ændring af forordning nr. 883/2013, som allerede fastsætter, at OLAF-Overvågningsudvalget er uafhængigt. Navnlig artikel 15, stk. 2, 3 og 7 sikrer udvalgets uafhængighed ved at indføre en særlig interinstitutionel procedure for udnævnelse af udvalgets medlemmer og særlige betingelser for udøvelsen af medlemmernes mandater. Kommissionens afgørelse C(2015) 2418 har endvidere defineret denne ramme ved at overføre forvaltningen af Overvågningsudvalget bevillinger fra OLAF til Kommissionen (PMO). 
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               Retsgrundlag
            
            
               Forslaget er baseret på EUF-traktatens artikel 325 om bekæmpelse af svig, som også udgør retsgrundlaget for forordning nr. 883/2013.
            
            
               Nærhedsprincippet og proportionalitetsprincippet  
            
            
               Dette forslag indvirker ikke på medlemsstaternes beføjelser og ansvar for bekæmpelse af svig, der skader EU's finansielle interesser. Det vedrører udelukkende forvaltningen af OLAF-Overvågningsudvalget, som for nærværende er reguleret ved en EU-forordning. Hertil kommer, at ovennævnte foranstaltning er nøje begrænset til, hvad der er nødvendigt for at nå de foreslåede mål, hvilket er i overensstemmelse med proportionalitetsprincippet. 
            
         
         
            
               Valg af retsakt
            
            
               Forordning 883/2013 skal ændres gennem samme type instrument, dvs. en forordning. 
            
            
               3.VIRKNINGER FOR BUDGETTET
            
            
               Den foreslåede forordning vil ikke kræve nye menneskelige eller administrative ressourcer og får ingen finansielle konsekvenser. Den vil kun overføre forvaltningen af de budgetmæssige bevillinger vedrørende sekretariatet for OLAF-Overvågningsudvalget i Kommissionen.
            
            
               4.ANDRE ELEMENTER
            
            
               Nærmere redegørelse for de enkelte bestemmelser i forslaget
            
            
               
                  I henhold til den foreslåede nye forordning vil Overvågningsudvalgets sekretariatsopgaver blive varetaget af Kommissionen og ikke længere af OLAF (artikel 15, stk. 8). 
               
               
                  Budgetbevillingerne til Overvågningsudvalgets sekretariat vil blive flyttet fra budgetposten og personaleoversigten for OLAF til Kommissionens (artikel 18). 
               
               
                  Endelig medfører forslaget ændring af artikel 10, stk. 4 og 5, således at OLAF's databeskyttelsesansvarlige fortsat vil stå for sekretariatets databehandling. Sekretariatets personale vil fortsat være underlagt de samme fortrolighedsregler som tidligere.
               
               
               
            
            
               
            
               2016/0064 (COD)
            
            
               Forslag til
            
            
               EUROPA-PARLAMENTETS OG RÅDETS FORORDNING
            
            
               om ændring af forordning (EU, Euratom) nr. 883/2013 for så vidt angår sekretariatet for Overvågningsudvalget for Det Europæiske Kontor for Bekæmpelse af Svig (OLAF)
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 325, 
            
            
               under henvisning til traktaten om oprettelse af Det Europæiske Atomenergifællesskab, særlig artikel 106a,
            
            
               under henvisning til forslag fra Europa-Kommissionen,
            
         
         
            
               efter fremsendelse af udkast til lovgivningsmæssig retsakt til de nationale parlamenter,
            
            
               under henvisning til udtalelse fra Revisionsretten,
            
            
               efter den almindelige lovgivningsprocedure, og
            
            
               ud fra følgende betragtninger:
            
            
               (1)Overvågningsudvalget for Det Europæiske Kontor for Bekæmpelse af Svig (herefter benævnt "kontoret") har til opgave at føre regelmæssig kontrol med kontorets varetagelse af sin undersøgelsesfunktion for at styrke kontorets uafhængighed.
            
            
               (2)Rammen for gennemførelsen af budgetbevillingerne relateret til medlemmerne af Overvågningsudvalget bør fastlægges således, at der undgås ethvert indtryk af, at kontoret eventuelt hindres i at udføre sine opgaver. Forordning (EF, Euratom) nr. 883/2013 bør tilpasses for at give mulighed for en sådan ramme. Overvågningsudvalgets sekretariatsopgaver bør varetages direkte af Kommissionen, uafhængigt af kontoret. Kommissionen bør afstå fra at gribe ind i Overvågningsudvalgets funktioner.
            
            
               (3)Hvis kontoret udpeger en databeskyttelsesansvarlig i overensstemmelse med artikel 10, stk. 4, i forordning nr. 883/2013, bør den databeskyttelsesansvarlige forblive kompetent for så vidt angår databehandlingen i Overvågningsudvalgets sekretariat. 
            
            
               (4)Fortrolighedsreglerne for personalet i Overvågningsudvalgets sekretariat bør forblive gældende.
            
            
               (5)Den Europæiske Tilsynsførende for Databeskyttelse er blevet hørt i overensstemmelse med artikel 28, stk. 2, i forordning (EF) nr. 45/2001 og afgav en udtalelse den... —
            
            
               VEDTAGET DENNE FORORDNING:
            
            
               Artikel 1
            
            
               I forordning (EU, Euratom) nr. 883/2013 foretages følgende ændringer:
            
            
               (1)Artikel 10 ændres således:
            
            
               (a)I stk. 4 tilføjes følgende afsnit:
            
            
               "Den databeskyttelsesansvarlige er kompetent med hensyn til databehandlingen foretaget af kontoret og Overvågningsudvalgets sekretariat."
            
            
               (b)Stk. 5, andet afsnit, affattes således:
            
            
               "I overensstemmelse med tjenestemandsvedtægten afholder kontorets ansatte og de ansatte i Overvågningsudvalgets sekretariat sig fra enhver uberettiget afsløring af oplysninger, som de har fået kendskab til i forbindelse med udøvelsen af deres funktioner, medmindre disse oplysninger allerede er offentliggjort, eller offentligheden har fået adgang hertil, og de er fortsat pålagt denne forpligtelse efter udtrædelse af tjenesten."
            
            
               (2)Artikel 15, stk. 8, sidste punktum, affattes således:
            
            
               "Dets sekretariatsopgaver varetages af Kommissionen, uafhængigt af kontoret og i tæt samråd med Overvågningsudvalget. Kommissionen afstår fra at gribe ind i Overvågningsudvalgets funktioner." 
            
            
               (3)Artikel 18 affattes således:
            
         
         
            
               "Artikel 18
            
            
               Finansiering
            
            
               De samlede bevillinger til kontoret opføres under en særlig budgetpost inden for den sektion af Den Europæiske Unions almindelige budget, som vedrører Kommissionen, og opføres i detaljer i et bilag til denne sektion. Bevillingerne til Overvågningsudvalget og dets sekretariat opføres i den sektion af Den Europæiske Unions almindelige budget, som vedrører Kommissionen.
            
            
               Oversigten over kontorets personale vedlægges som bilag til oversigten over Kommissionens personale. Oversigten over Kommissionens personale omfatter Overvågningsudvalgets sekretariat."
            
            
               Artikel 2
            
            
               Denne forordning træder i kraft [den første dag i den måned, der følger efter offentliggørelsen i Den Europæiske Unions Tidende. Den anvendes fra den 1. januar 2017. 
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
            
               Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  EFT L 136 af 31.5.1999, s. 1.
               
               
                  
                     (2)
                  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999, EUT L 248 af 18.9.2013, s. 1.
               
               
                  
                     (3)
                  
                  
                     http://ec.europa.eu/anti_fraud/documents/reports-sup_comm/2013/scar_2013_supcom_en.pdf
                  
                  ; http://ec.europa.eu/anti_fraud/documents/reports-sup_comm/2015/scar_2014_supcom_en.pdf.
               
               
                  
                     (4)
                  Europa-Parlamentets beslutning af 29. april 2015 om decharge for gennemførelsen af Den Europæiske Unions almindelige budget for regnskabsåret 2013, Sektion III — Kommissionen og forvaltningsorganerne (2014/2075(DEC)). http://www.europarl.europa.eu/sides/getDoc.do?type=TA&language=EN&reference=P8-TA-2015-0118. 
               
               
                  
                     (5)
                  Beslutning af 10. juni 2015 om OLAF-Overvågningsudvalgets årsrapport for 2014, http://www.europarl.europa.eu/sides/getDoc.do?pubRef=-//EP//TEXT+TA+P8-TA-2015-0226+0+DOC+XML+V0//EN.
               
               
                  
                     (6)
                  Kommissionens afgørelse C(2015) 2418 om ændring af afgørelse 1999/352/EF, EKSF, Euratom om oprettelse af Det Europæiske Kontor for Bekæmpelse af Svig (OLAF), EUT L 333 af 19. december 2015, s. 148).